
****

**Madlavoll skole**

|  |  |  |  |  |
| --- | --- | --- | --- | --- |
|  | |  | | |
|  |  |
| Adresseinformasjon fylles inn ved ekspedering. Se mottakerliste nedenfor. |  | Dato: | Klikk her for å skrive inn en dato. | |
|  |  | Saksnummer: | Klikk her for å skrive inn tekst. | |
|  |  | Deres ref.: |  | |
|  |  |  |  | |
| **Referat fra Samarbeidsutvalg SU - 27.01.2022 - Madlavoll skole** | | | |  |
|  | | | |  |

Saksliste til møte i samarbeidsutvalget 27/01-22 kl 14:30

22/01 Informasjon fra skolen

* Skolens utviklingsarbeid – denne våren, og fram mot 2025
  + Utviklingsplan blir klar i løpet av våren. Satsningsområdene er utviklende læringsfellesskap, inkluderende praksis og digital kompetanse. Se vedlegg.
  + Som noen første skritt gjøres det noen mindre og større strukturelle endringer som vil tre i kraft fra neste skoleår
    - Endret timeplan for å sikre riktig antall undervisningstimer, samt kunne legge opp til gode undervisningsøkter. Vil ta innspill fra ER, klubber og FAU i løpet av våren.
    - En overgang fra faglærermodell til klasselærermodell. Vil ta innspill fra ER, klubber og FAU i løpet av våren.
* Skolens økonomi
  + Gikk med et merforbruk på ca 4% for 2021. Skyldes at vi har kombinert høy grunnbemanning, med bruk av eksterne vikarer. Budsjett for 2022, med tiltak, vil legges fram i neste møte i SU.
* Resultater nasjonale prøver, elevundersøkelsen, foreldreundersøkelsen
  + I år som tidligere scorer vi middels på nasjonale prøver i alle fag
  + Elevundersøkelsen viser at våre elever opplever god støtte fra lærere og hjemmet, og at de trives på skolen, men i likhet med resten av skolene i Stavanger (og Norge) er motivasjonen dalende allerede fra 5. trinn. Dette vil adresseres på kommunalt nivå, og også i forbindelse med utarbeiding av temaplaner hos oss. To trinn oppgir utfordringer med mye uro og medelever som mobber. Disse har vi inne tiltak på.
  + Foreldreundersøkelsen har svarprosent på ca 50, og vi vurderer å gå over til at kun forresatte i 3. og 7. trinn skal svare, og håpe at svarene øker. Jevnt over positive svar, men det som skiller seg ut er at flere foresatte melder tilbake at de ikke opplever å få nok informasjon om barnets faglige og sosiale utvikling. Vil se på dette i personalet. Innspill om at foresatte kanskje trenger forklaring på noen av spørsmålene.
  + Vi skiller oss ut på kartleggingsprøver på lave trinn, med et høyt antall barn under bekymringsgrensa (i forhold til gjennomsnittet). Å sikre en god begynneropplæring blir en viktig del av satsningen vår både innenfor å skape utviklende læringsfellesskap og inkluderende praksis.

22/02 Trafikksituasjonen rundt skolen – opprettelse av hjertesone

* FAU har hatt tett samarbeid før jul, og ukentlige møter med utbygger
* Trafikksituasjonen er bedret. I samarbeid med trafikksikkerhetsavdelingen i Stavanger kommune kom det på plass utbedringer ift lys, ny 15 minutters drop-off sone, og elevene fikk utdelt reflekser.
* Etablere hjertesone – ikke enkelt å få til, så lenge det ikke tilrettelegges. FAU ønsker å holde på den etablerte sonen i jernalderveien.
* Ansatte må også oppfordres til å settes av nede ved trærne/janPetersensgate

22/03 Saker fra elevrådet

* De har diskutert hvordan en skal få alle med i leken i skolegården. Alle oppfordres til å se seg rundt og sjekke om noen står alene/oppleves å ikke ha noen å leke med. Da skal en gå bort og spør om de vil være med i leken.
* Områder og kohortinndeling av skolegården; det litt vanskelig å vite hvilke områder som hører til hvilken kohort. Dette vil bli presisert fra lærernes side.
* Når det gjelder skolegården: Kristin bestiller ny sand og grus til å fylle inn der det er behov. I rundingen skal det strekes opp på nytt.
* Innsamling til bordtennisbord - elevene har NOK 3000 pr i dag. Skolen bidrar med NOK 4000. Innspill om at elevene oppretter Spleis, søker midler fra Sandnes Sparebank, SR1 og DNB.

22/04 Saker fra FAU

* Delt i tre grupper; 17.mai, åpen dag/40-årsfeiring og utbygging/trafikk
* Enighet om at vi slår sammen åpen dag og 40-årsfeiringen, og at FAU bidrar med kafé.

22/05 Eventuelt

* Camilla lager årshjul/fast agenda
* Vervekampanje FAU?
* Hva skal vi gjøre med FAU-lageret? Legoen kan skolen ta i bruk.

|  |
| --- |
| Camilla Gramstad Hagevold |
| rektor |

Vedlegg

|  |
| --- |
| Kopi til: |
| Klikk eller trykk her for å skrive inn tekst., Klikk eller trykk her for å skrive inn tekst. |

*Dokumentet er elektronisk godkjent og sendes uten signatur*